google/wiki40b huggingface dataset:
สมาร์ตการ์ด

สมาร์ทการ์ด เป็นบัตรพลาสติกชนิดหนึ่ง มีขนาดเท่ากับบัตรเครดิตหรือบัตรเอทีเอ็ม แตกต่างกันตรงที่มีการฝังชิปไว้ที่บนบัตรด้วย ซึ่งในตัวชิปนี้สามารถบันทึกข้อมูลทางอิเล็กทรอนิกส์ได้ และมีวิธีการรักษาความปลอดภัยเป็นอย่างดี

ประเภทของสมาร์ทการ์ด

สมาร์ตการ์ด แบ่งเป็น 2 ประเภทคือ

สมาร์ทการ์ดแบบสัมผัส

สมาร์ตการ์ดแบบสัมผัส (contact smart card) ตัวบัตรมีการฝังชิปใต้หน้าสัมผัสที่เป็นแผ่นโลหะสีทองขนาดเล็ก เส้นผ่าศูนย์กลางประมาณครึ่งนิ้วไว้ที่ด้านหน้าของบัตร ตอนใช้งานต้องสอดบัตรเข้าในเครื่องอ่านให้หน้าสัมผัสของบัตรได้แตะกับหน้าสัมผัสภายในเครื่องอ่านบัตร ส่วนใหญ่จะเป็นกับบัตรเครดิตหรือบัตรเอทีเอ็ม ปัจจุบันประเทศไทยได้ใช้สมาร์ตการ์ดชนิดนี้ทำบัตรประจำตัวประชาชนหรือซิมการ์ดของโทรศัพท์มือถือ ปัจจุบันมีการทำบัตรเครดิตที่เป็นสมาร์ทการ์ดแบบสัมผัสด้วยเป็นบัตรวีซ่า pay wave เช่น บัตรบลูการ์ด

สมาร์ทการ์ดแบบไร้สัมผัส

สมาร์ตการ์ดแบบไร้สัมผัส (contactless smart card) ตัวบัตรจะมีการฝังชิปและขดลวดสายอากาศเอาไว้ภายในซึ่งอาจมองด้วยตาเปล่าไม่เห็น สามารถติดต่อกับเครื่องอ่านบัตรที่รับส่งสัญญาณผ่านคลื่นวิทยุได้ในระยะที่กำหนด ซึ่งอาจเป็นระยะที่ใกล้ชิด (proximity card) หรือระยะที่ใกล้เคียง (vicinity card) แล้วแต่มาตรฐานของบัตร โดยไม่จำเป็นต้องให้บัตรสัมผัสกับเครื่องอ่านดังกล่าว ส่วนใหญ่จะใช้กับบัตรเก็บเงินทางด่วน บัตรโดยสารของรถไฟฟ้า บีทีเอสและรถไฟฟ้าใต้ดิน และบัตรชำระเงินย่อยเช่นบัตร Smart Purse เป็นต้น
ปิยวัฒน พันธ์สายเชื้อ

ประวัติ

ปิยวัฒน พันธ์สายเชื้อ เกิดเมื่อวันที่ 28 มิถุนายน พ.ศ. 2515 เป็นบุตรของนายเรืองวิทย์ พันธ์สายเชื้อ อดีต ส.ส.ยโสธร และนางสุริยา พันธ์สายเชื้อ เคยศึกษาที่โรงเรียนยโสธรพิทยาคม สำเร็จการศึกษาศาสนศาสตร์บัณฑิต สาขารัฐศาสตร์การปกครอง มหาวิทยาลัยมหามกุฏราชวิทยาลัย สมรสกับนางศุภมาศ มีบุตร 2 คน

งานการเมือง

อดีตเป็นสมาชิกสภาองค์การบริหารส่วนจังหวัด เขตอำเภอเมืองยโสธร 
พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรในปี พ.ศ. 2554 สังกัดพรรคเพื่อไทย และได้รับการเลือกตั้งเป็นครั้งแรก โดยเอาชนะนางสาวณิรัฐกานต์ ศรีลาภ อดีต ส.ส. จากพรรคประชาธิปัตย์
อูเด อัลเมริอา

ประวัติ

แต่เดิมสโมสรฟุตบอลประจำเมืองอัลเมริอาได้แก่ กลุ่มกีฬาอัลเมริอา (Agrupación Deportiva Almería) ก่อตั้งในปี ค.ศ. 1971 เล่นอยู่ในลาลิกาช่วงปี ค.ศ. 1979 ถึง 1981 แต่ประสบปัญหาด้านการเงินและยุบสโมสรลงในปี ค.ศ. 1982 ต่อมาในปี ค.ศ. 1989 ได้มีผู้ก่อตั้งสโมสรชื่อ สโมสรฟุตบอลอัลเมริอา (Almería Club de Fútbol) และเปลี่ยนชื่อเป็น สหภาพกีฬาอัลเมริอา (Unión Deportiva Almería) ในปี ค.ศ. 2001
สโมสรเล่นอยู่ในดิวิชัน 2 ก่อนตกชั้นไปอยู่ดิวิชัน 3 และ 4 กลับขึ้นมาเล่นในลาลิกาอีกครั้งในฤดูกาล 2007 ถึง 2010  โดยในฤดูกาล 2010 ทีมเล่นได้ไม่ดี ได้อันดับสุดท้ายของลีก แต่ในฟุตบอลถ้วยกลับทำผลงานได้ดี เข้ารอบ 8 ทีมสุดท้ายในโกปาเดลเรย์ ในปีถัดมาสโมสรตกชั้นไปอยู่ในดิวิชัน 2 ในฤดูกาล 2011 ถึง 2013 และกลับขึ้นมาในลาลิกาอีกครั้งในฤดูกาล 2013-2014
วัดพระแก้วดอนเต้าสุชาดาราม

ประวัติ

วัดนี้ได้ชื่อว่าวัดพระแก้วดอนเต้า มีตำนานกล่าวว่า นางสุชาดา ได้พบแก้วมรกตในแตงโม (หมากเต้า) และนำมาถวายพระเถระรูปนั้นจึงจ้างช่างให้นำมรกตนั้นไปแกะสลักเป็นพระพุทธรูปซึ่งก็คือ พระแก้วดอนเต้า ซึ่งต่อมาได้รับการอัญเชิญไปประดิษฐานที่วัดพระธาตุลำปางหลวงสาเหตุจากตำนานบอกว่า มีผู้ไปฟ้องเจ้าเมืองลำปางในขณะนั้นว่า พระเถระและนางสุชาดาเป็นชู้กัน เจ้าเมืองลำปางจึงให้จับนางสุชาดาไปประหารชีวิต ส่วนพระเถระองค์นั้นทราบข่าวก็ได้อัญเชิญพระพุทธรูปหนีไป โดยได้นำไปฝากไว้ที่วัดพระธาตุลำปางหลวงจนถึงปัจจุบัน ส่วนสถานที่ตั้งบ้านของนางสุชาดาก็ได้มีผู้มีจิตศรัทธาในคุณงามความดีของนาง บริจาคเงินสร้างวัดขึ้นชื่อวัดสุชาดาราม แต่มีบางสันนิษฐานบอกว่าเนื่องจากวัดพระแก้วดอนเต้า และ วัดสุชาดาราม นั้นร้างลง แต่บางที่ก็มีการสันนิษฐานเพิ่มว่า น่าจะเป็นเพราะย่านนี้เป็นสวนหมากเต้า และเป็นที่ดอน จึงชื่อพระธาตุว่า พระบรมธาตุดอนเต้า และชื่อวัดว่า วัดพระธาตุดอนเต้า และต่อมาเมื่อมีการประดิษฐานพระแก้วดอนเต้า จึงเปลี่ยนชื่อเป็น วัดพระแก้วดอนเต้า
วัดพระแก้วดอนเต้า เป็นที่ตั้งของพระบรมธาตุดอนเต้า ซึ่งเป็นพระเจดีย์องค์ใหญ่ บรรจุพระเกศาธาตุของพระพุทธเจ้า  มณฑปศิลปะพม่า ลักษณะงดงาม ประดิษฐานพระพุทธรูปองค์ใหญ่ และวิหารประดิษฐานพระพุทธไสยาสน์ ซึ่งมีอายุเก่าแก่ พอๆกับการสร้างวัดนี้ นอกจากนี้ยังมีวิหารหลวงพิพิธภัณฑสถานแห่งชาติล้านนา และวิหารพระเจ้าทองทิพย์
วัดพระแก้วดอนเต้า ได้รับประกาศขึ้นทะเบียนเป็นโบราณสถาน โดยกรมศิลปากร เมื่อวันที่ 8 มีนาคม พ.ศ. 2478 ในราชกิจจานุเบกษา เล่มที่ 52 ตอนที่ 75
ในปี พ.ศ. 2527 กระทรวงศึกษาธิการ โดย กรมการศาสนา ประกาศรวมวัดพระแก้วดอนเต้า และวัดสุชาดาราม เข้าเป็นวัดเดียวกัน ชื่อ วัดพระแก้วดอนเต้าสุชาดาราม เมื่อวันที่ 6 สิงหาคม พ.ศ. 2527
หมู่เกาะเรบิยาฆิเฆโด

หมู่เกาะเรบิยาฆิเฆโด (สเปน: Islas Revillagigedo, เสียงอ่าน: [reβiʝaxiˈxeðo]) หรือ กลุ่มเกาะเรบิยาฆิเฆโด (Archipiélago de Revillagigedo) เป็นกลุ่มเกาะภูเขาไฟ 4 เกาะในมหาสมุทรแปซิฟิก เป็นที่รู้จักในด้านระบบนิเวศที่เป็นเอกลักษณ์ เป็นส่วนหนึ่งของเทศบาลมันซานิโยของรัฐโกลีมา ประเทศเม็กซิโกตั้งแต่ปี ค.ศ. 1861 ตั้งอยู่ทางตะวันตกเฉียงใต้ของเมืองกาโบซานลูกัสและปลายสุดของคาบสมุทรบาฆากาลิฟอร์เนีย 386 กิโลเมตร และตั้งอยู่ที่จุดพิกัดราว 18°49′N 112°46′W
โตโยต้า ลีกคัพ 2554

รอบคัดเลือก

การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 5 กลุ่มตามภูมิภาค
ถนนปรินซ์ (ดะนีดิน)

ถนนปรินซ์ ดะนีดิน (มักจะสะกดคำผิดเป็น ถนนปรินเซส) เป็นถนนหลักในเมืองดะนีดิน ซึ่งเป็นเมืองที่ใหญ่เป็นอันดับ 2 ในเกาะใต้ ประเทศนิวซีแลนด์ ถนนนี้วิ่งจากทางทิศใต้ไปยังตะวันตกเฉียงใต้ เป็นระยะทาง 2 กิโลเมตร เริ่มจาก จตุรัสแปดเหลี่ยม Octagon ซึ่งอยู่ ณ จุดศูนย์กลางของเมือง ไปยัง ศูนย์กีฬารูปวงรี Oval sports ground ซึ่งตั้งใกล้กับสุสานทางตอนใต้ของเมือง ทางตอนเหนือของจตุรัสแปดเหลี่ยมมี ถนนจอร์จ George Street ซึ่งทอดขนานกับถนนปริ้นซ์ ไปทางทิศเหนือและตะวันออกเฉียงเหนือ เป็นระยะทาง 2.5 กิโลเมตร ถนนปริ้นซ์เป็นถนนที่ทอดตรงและเป็นเสมือนเขตเมืองที่ทอดยาวไปทางตะวันตกเฉียงเหนือ เป็นเขตแดนระหว่างตัวเมืองชั้นในและชานเมืองชั้นใน City Rise ส่วนหนึ่งของถนนซึ่งอยู่ทางตอนใต้ของจตุรัสแปดเหลี่ยม เป็นส่วนที่มีความชันมากที่สุดของเมืองและทอดผ่านย่านเบลล์ฮิลล์
ถนนปริ้นซ์ถูกสร้างขึ้นในช่วงปี 1860 ซึ่งเป็นยุคทองของเมืองดะนีดิน อันเนื่องจากยุคตื่นทองของเขตเซ็นทรัลโอตาโก ซึ่งทำให้ถนนปริ้นซ์กลายเป็นถนนเส้นประวัติศาสตร์เส้นนึงของประเทศนิวซีแลนด์ ถนนเส้นนี้ประกอบด้วยอาคารกว่า 70 อาคารที่ถูกจดทะเบียนเป็นมรดกของประวัติศาสตร์ในประเทศนิวซีแลนด์ เดิมทีพื้นที่ของท่าเรือของเมือง City’s Wharf ซึ่งเป็นพื้นที่ขนาดใหญ่ทางตะวันออกของถนนเคยเป็นส่วนหนึ่งของ ท่าเรือโอตาโก ซึ่งเกิดจากการเคลื่อนตัวของผืนทวีป ได้แยกถนนปริ้นซ์ออกจากเบลล์ฮิลล์ทางตอนเหนือของเมืองดะนีดิน หลังจากยุคตื่นทองถนนปริ้นซ์ได้กลายเป็นศูนย์กลางทางการค้าของเมืองดะนีดิน ทั้งนี้พื้นทางการค้าที่ส่วนใหญ่ของเมืองได้ขยับไปทางตอนเหนือจนถึงถนนจอร์จ
อะเลกซานไดรต์

ความเชื่อ

ความเชื่อของหินนี้ ช่วยกระตุ้นพลังงาน เพิ่มความมีชีวิตชีวาและเพิ่มความรัก ความเมตตาภายในจิตใจ
มาซามิ อิวาซากิ

มาซามิ อิวาซากิ (ญี่ปุ่น: 岩崎 征実 Iwasaki Masami) เป็นนักพากย์ชายชาวญี่ปุ่น บ้านเกิดอยู่ที่ โตเกียว ประเทศญี่ปุ่น เกิดวันที่ 25 ตุลาคม ค.ศ. 1971 กรุ๊ปเลือดโอ
รางวัลไนน์เอ็นเตอร์เทน อวอร์ดส์ ครั้งที่ 5

รางวัลไนน์เอ็นเตอร์เทน อวอร์ดส์ ครั้งที่ 5 ประจำปี พ.ศ. 2554 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 14 มีนาคม พ.ศ. 2555 ณ โรงละครแห่งชาติ พิธีกรดำเนินงาน : รัฐวิชญ์ พีระศราโรจน์ และ มีเรีย เบนเนเดดตี้

รางวัลยอดเยี่ยมแห่งปี

รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
สโมสรฟุตบอลจังหวัดพัทลุง

ประวัติสโมสร

สโมสรฟุตบอลพัทลุง เอฟซี เริ่มก่อตั้งเมื่อเดือนธันวาคม ปลายปี 2552 โดยมี นางนาที รัชกิจประการ เลขานุการประธานรัฐสภา เป็นประธานสโมสรหญิงอีกคนหนึ่งของประเทศไทย คุณนาทีเริ่มการจัดตั้งสโมสร โดยสมาชิกแฟนคลับชาวพัทลุง ที่รักฟุตบอลและเห็นถึงความสำคัญของการสนับสนุนนักฟุตบอลอาชีพที่นำชื่อเสียงมาสู่จังหวัดบ้านเกิด นั่นคือที่มาของการเริ่มต้นส่งทีมเข้าร่วมการแข่งขันฟุตบอลดิวิชั่น 2 ลีกภูมิภาค (ภาคใต้) 2010 สโมสรฟุตบอลพัทลุง เอฟซี ได้มีพิธีเปิดสโมสรอย่างเป็นทางการเมื่อวันเสาร์ ที่ 30 มกราคม 2553 ที่ผ่านมา โดยถือเป็นสโมสรภาคใต้ทีมแรกที่ได้ถ่ายทอดสดทั่วประเทศผ่านสถานีโทรทัศน์ช่อง NBT สทท. ซึ่งได้รับผลตอบรับที่ดีมากจากพี่น้องชาวจังหวัดพัทลุงทั้งในพื้นที่และอยู่ทั่วทั้งประเทศ โดยในวันเปิดตัว ได้รับเกียรติจากผู้ว่าราชการจังหวัด นายวินัย ครุวรรณพัฒน์ เป็นผู้เปิดงาน และ สโมสรอินทรีเพื่อนตำรวจ ร่วมแข่งขันนัดเปิดสนาม ซึ่งทั้งสองทีมเล่นได้ประทับใจผู้เข้าชมทุกท่านในวันนั้น ผลคือทีมเจ้าบ้านแพ้ไป 2 - 4

สนามเหย้า

สโมสรฟุตบอลจังหวัดพัทลุงใช้ สนามกีฬากลางจังหวัดพัทลุง ซึ่งตั้งอยู่บนถนนสายเอเชีย หากแฟนบอลมาจากทางจังหวัดตรัง เมื่อถึงสี่แยกเอเชีย ซึ่งเป็นแยกที่หากตรงไปจะเข้าตัวเมืองพัทลุง เลี้ยวขวาไปอำเภอหาดใหญ่ เลี้ยวซ้ายไปอำเภอทุ่งสง จังหวัดนครศรีธรรมราช ก็ให้เลี้ยวซ้าย ขับตรงไปประมาณ 200 เมตร จะพบทางเบี่ยงอยู่ซ้ายมือ ซึ่งเป็นทางเข้าสนาม มีป้ายชัดเจน เข้าสู่สนามจะพบกับความสวยงามตามแบบฉบับของการก่อสร้างตามแปลนของการกีฬาแห่งประเทศไทย ซึ่งมีรั้วรอบขอบชิดอย่างดี ทว่าได้มีการเพิ่มเติมอัฒจันทร์ทั้งฝั่งมีหลังคาและกระถางคบเพลิง เพื่อรองรับแฟนบอลให้ได้มากยิ่งขึ้น โดยที่ฝั่งกระถางคบเพลิงจุแฟนบอลได้ประมาณ 1,500-1,800 คน ส่วนฝั่งมีหลังคารองรับแฟนบอลประมาณ 2,000-2,500 คน
ด้านห้องพักต่างๆ ก็ถอดแบบมาเหมือนสนามกีฬากลางทั่วไปที่จะมีการใช้ใต้ถุนอัฒจันทร์เป็นห้องต่างๆ ไม่ว่าจะเป็นห้องพักนักกีฬา ห้องผู้ตัดสิน ห้องปฐมพยาบาล ห้องประชุม ซึ่งทุกห้องมีพร้อมที่จะรองรับการแข่งขันฟุตบอลลีกภูมิภาค ดิวิชั่น 2 อย่างไร้ปัญหา ส่วนสภาพพื้นสนามหญ้า โดยรวมอยู่ในในเกณฑ์ประมาณ 85 เปอร์เซ็นต์ ซึ่งจัดว่ามีความสมบูรณ์ มีเพียงบางจุดเท่านั้นที่สภาพหญ้ายังขึ้นไม่เต็ม แต่ก็ไม่น่าจะเป็นอุปสรรคต่อการแข่งขันในฐานะเจ้าบ้านแต่อย่างใด เรื่องไฟส่องสว่างหากต้องทำการแข่งขันในช่วงค่ำก็ไม่มีปัญหาแต่อย่างใด เพราะว่าสนามกีฬากลางจังหวัดพัทลุงมีไป 4 มุมสนามสามารถรองรับการแข่งขันกลางคืนได้ อีกทั้งสกอร์บอร์ดก็เป็นดิจิตอล ยังสามารถใช้งานได้เป็นอย่างดี พร้อมต้อนรับทุกทีมผู้มาเยือนแน่นอน
หมอกล้า หัวใจแกร่ง

เนื้อเรื่องย่อ

เรื่องราวของ อเล็กซานดร้า แพนเทีย หมอผ่าตัดหัวใจและทรวงอกมือหนึ่ง ผู้มีวิธีการจัดการปัญหาทุกเรื่องในไสตล์ของเธอ แบบไม่เหมือนใคร และไม่มีใครเหมือน จนกลายเป็นตัวสุดแสบในวงการแพทย์ นอกจากเธอจะต้องสู้รบกับปัญหาในโรงพยาบาล เธอก็ต้องบริหารชีวิตส่วนตัวที่วุ่นวายไม่แพ้กัน เรื่องราวนี้ถูกอ้างอิงมาจากชีวิตจริงของ ดอกเตอร์แคนที่ แมคลีอาโต้
กรีฑาในซีเกมส์ 2009

การกีฬา 10 ประเภท

การกีฬา 10 ประเภท มีการแข่งขันในระหว่างวันที่ 13-14 ธันวาคม พ.ศ. 2552 โดยจะวัดจากคะแนนที่ได้ในการแข่งขันแต่ละประเภท โดยจะแข่งขันวันละ 5 ประเภท
อาณาจักรอักซุม

หลักฐานทางประวัติศาสตร์

อัคซุมได้รับการกล่าวถึงเป็นครั้งแรกในคริสต์ศักราชที่ 1 ใน “บันทึกเส้นทางการเดินเรือในทะเลอีริทเธรียน“ (Periplus Maris Erythraei) ซึ่งเป็นบันทึกเส้นทางการเดินเรือ (Periplus) ของกรีกที่บรรยายการเดินเรือและการค้าขายจากเมืองท่าของโรมันอียิปต์เช่น เบเรนีซ ตามชายฝั่งทะเลแดง และเมืองอื่นๆ ตามชายฝั่งแอฟริกาตะวันออกเฉียงเหนือและอินเดีย บันทึกกล่าวว่าอัคซุมเป็นตลาดสำคัญสำหรับงาช้างที่ส่งออกไปยังดินแดนต่างๆ ในโลกโบราณ และกล่าวถึงประมุขของอัคซุมว่ามีนามว่าซอสคาลีส (Zoscales) ผู้นอกจากจะครองอัคซุมแล้วก็ยังปกครองอ่าวสองอ่าวในทะเลแดง: อดูลิส (ไม่ไกลจากมาสซาวา) และอวาไลท์สAvalites (อัสซาบ) และกล่าวต่อไปเป็นผู้มีความคุ้นเคยกับวรรณคดีกรีก
องค์การผู้บุกเบิกมวลสหภาพวลาดีมีร์ เลนิน

องค์การผู้บุกเบิกมวลสหภาพที่ตั้งชื่อตามวลาดีมีร์ อิลลิช เลนิน (รัสเซีย: Всесою́зная пионе́рская организа́ция и́мени В. И. Ле́нина) หรือย่อเป็น เยาวชนผู้บุกเบิก เป็นองค์การเยาวชนสำหรับนักเรียนอายุตั้งแต่ 9-15 ปี ในสหภาพโซเวียต องค์การนี้ก่อตั้งขึ้นในวันที่ 19 พฤษภาคม 1922 โดยรูปแบบขององค์การนี้คล้ายคลึงกับองค์การลูกเสือในโลกตะวันตก เยาวชนผู้บุกเบิกจะถูกเรียนรู้ทักษะความร่วมมือทางสังคม และเข้าร่วมค่ายฤดูร้อนที่ได้รับทุนสาธารณะ
ฟีฟ่าคอนเฟเดอเรชันส์คัพ 2017

ผู้เล่น

เบอ7
นิรมล เมธีสุวกุล

ประวัติ

นิรมล เมธีสุวกุล เกิดที่จังหวัดสุพรรณบุรี เมื่อปี พ.ศ. 2504 แต่ไปเติบโตที่จังหวัดเชียงราย จบการศึกษาจากโรงเรียนแม่จันวิทยาคม จังหวัดเชียงราย โรงเรียนสุรศักดิ์มนตรี และคณะนิเทศศาสตร์ จุฬาลงกรณ์มหาวิทยาลัย จบการศึกษาเมื่อ พ.ศ. 2525
เธอเริ่มทำงานเป็นนักข่าวหนังสือพิมพ์เดอะ เนชั่น เป็นผู้สื่อข่าวฝึกหัดประจำทำเนียบรัฐบาลและรัฐสภานักข่าวสายทั่วไป เน้นด้านเด็กสตรีและองค์กรพัฒนาเอกชน เป็นผู้สื่อข่าวเศรษฐกิจช่อง 7  เริ่มมีชื่อเสียงเป็นที่รู้จักตั้งแต่ พ.ศ. 2528 โดยเป็นผู้สื่อข่าวโทรทัศน์ บริษัท แปซิฟิคอินเตอร์คอมมิวนิเคชั่น ผลิตข่าวให้ช่อง 9 อ.ส.ม.ท. ภายใต้การดูแลของสมเกียรติ อ่อนวิมล
ในปี พ.ศ. 2532 เป็นพิธีกรและเขียนบทรายการ "ทุ่งหญ้าป่าใหญ่" ออกอากาศทางช่อง 7 และเป็นบรรณาธิการข่าวและผู้ประกาศข่าวบริษัทอีเอ็มนิวส์ ผลิตข่าวให้ช่อง 5
การล่าวาฬในญี่ปุ่น

การล่าวาฬในญี่ปุ่น หมายถึงกรณีที่ไม่ได้เป็นไปเพื่ออุตสาหกรรม มีขึ้นในศตวรรษที่ 12 ส่วนการล่าวาฬญี่ปุ่น (Japanese whaling) หมายถึงกรณีที่เป็นไปเพื่ออุตสาหกรรม มีขึ้นตั้งแต่ทศวรรษที่ 1890 ในสมัยนั้นมีหลายชาติเข้าร่วม และปัจจุบันเกิดขึ้นแม้กระทั่งนอกเหนือน่านน้ำญี่ปุ่น
ในศตวรรษที่ 20 ญี่ปุ่นล่าวาฬเพื่อการค้าอย่างมาก จนคณะกรรมการการล่าวาฬระหว่างประเทศ (International Whaling Commission) ซึ่งจัดตั้งขึ้นตามอนุสัญญาระหว่างประเทศเพื่อควบคุมการล่าวาฬ (International Convention for the Regulation of Whaling ) ต้องสั่งระงับตั้งแต่ปี 1986 อย่างไรก็ดี ญี่ปุ่นยังคงล่าวาฬต่อไปโดยอาศัยข้อบทแห่งความตกลงระหว่างประเทศที่เปิดให้กระทำได้เพื่อการค้นคว้าทางวิทยาศาสตร์ และได้จัดตั้งสถาบันวิจัยสัตว์เลี้ยงลูกด้วยนมในทะเล (Institute of Cetacean Research) ขึ้นเพื่อรับผิดชอบการล่าวาฬ แต่เนื้อของวาฬที่ล่ามาเพื่อวิทยาศาสตร์นั้นกลับนำออกขายตามภัตตาคารร้านรวงทั่วไป แม้การกระทำดังกล่าวไม่ขัดต่อกฎเกณฑ์ของคณะกรรมการการล่าวาฬระหว่างประเทศ แต่กรรมการส่วนใหญ่คัดค้าน การล่าวาฬนี้ยังก่อให้เกิดความบาดหมางระหว่างประเทศและองค์การที่สนับสนุนและต่อต้านการล่าวาฬ บรรดาประเทศ องค์การ และนักวิทยาศาสตร์ที่คัดค้านการล่าวาฬมองว่า โครงการวิจัยของญี่ปุ่นนั้นไม่จำเป็นแม้แต่น้อย ทั้งปฏิบัติการล่าวาฬของญี่ปุ่นที่แฝงความมุ่งหมายทางการค้าเอาไว้นั้นยังเลวร้ายอย่างถึงที่สุด ฝ่ายญี่ปุ่นยืนยันว่า การล่าวาฬทุกปีนั้นจำเป็นเพื่อการศึกษาทางวิทยาศาสตร์และการบริหารจำนวนวาฬ ญี่ปุ่นยังโต้แย้งว่า การคัดค้านการล่าวาฬนั้นมีเหตุผลเป็นเพียงความแตกต่างทางวัฒนธรรมและความรู้สึกนึกคิด
วันที่ 31 พฤษภาคม 2010 ประเทศออสเตรเลียฟ้องญี่ปุ่นต่อศาลยุติธรรมระหว่างประเทศ ต่อมาวันที่ 31 มีนาคม 2014 ศาลพิพากษาว่า การที่ญี่ปุ่นล่าวาฬในมหาสมุทรใต้นั้นไม่ได้เป็นไปเพื่อวัตถุประสงค์ทางวิทยาศาสตร์ และสั่งให้เลิกโดยพลัน ญี่ปุ่นแถลงว่า จะปฏิบัติตามคำพิพากษา
คุกเข่า

มิวสิกวิดีโอ

มิวสิกวิดีโอ ถ่ายทำที่โรงงานผลิตน้ำบางเขน การประปานครหลวง ถนนประชาชื่น เริ่มโดยตัวเอกยืนท่ามกลางฝนตก แล้วนึกถึงผู้หญิงคนที่รัก ที่เคยกอด ด้วยความรู้สึกผิด แล้วนอนอยู่กับพื้น ก็ลุกวิ่งตามหาผู้หญิงที่รักที่ทิ้งเขาไปด้วยการสำนึกตนการทิ้งศักดิ์ศรีของตัวเอง เพื่อคุกเข่าร้องขอการให้อภัยจากคนรัก
บาบิลอนโร้กส์

ประวัติ

บาบิลอนโร้กส์เป็นกลุ่มโจรชาวบาบิลอนเนียนซึ่งถือกำเนิดขึ้นมาหลายร้อยปีมาแล้ว พวกเขาเคยอาศัยอยู่ในสวนลอยฟ้าบาบิลอน จนกระทั่งพวกเขาทำให้เทพเจ้าโกรธ จึงถูกลงโทษโดยให้สวนบาบิลอนถูกฝังไว้ใต้ทะเลทราย
บาบิลอนโร้กส์มีความสามารถในการใช้เอ็กซ์ทรีมเกียร์เป็นอย่างมาก พวกเขาใช้ในการเดินทางและขโมยสิ่งของต่างๆ ซึ่งอาจจะพูดได้ว่าชาวบาบิลอนเนียนเป็นผู้แรกที่สร้างเอ็กซ์ทรีมเกียร์ขึ้นมา โดยมี "พรมวิเศษ" ซึ่งเชื่อว่าเป็นเกียร์ชนิดแรกที่ถูกสร้างขึ้นมา และถูกผนึกไว้ในป้อมบาบิลอน
จนกระทั่งเวลาดำเนินมาถึงปัจจุบัน พวกบาบิลอนโร้กส์กลุ่มปัจจุบันได้รับลูกบาศก์ที่มีพลังที่สามารถฟื้นฟูสวนบาบิลอนให้กลับมาดังเดิมได้ เพียงแต่พวกเขาต่างไม่รู้วิธีเท่านั้น จนกระทั่งดร.เอ็กแมนมาเสนอความคิดให้ใช้พลังของเคออสเอเมอรัลด์ซึ่งสามารถสร้างพลังงานที่ไม่สิ้นสุดได้ ใช้ในการปลุกสวนบาบิลอนขึ้นมา นั่นทำให้พวกบาบิลอนโร้กส์เข้าร่วมแข่งขันเอ็กซ์ทรีมเกียร์
ในตอนท้ายของเกมหลังจากที่พวกเขาร่วมมือกับทีมโซนิคในการเอาชนะจินนี่ได้ พวกเขาพบว่าบาบิลอนเนียนนั้นเป็นลูกหลานของชนเผ่าจินนี่ และพบว่าในอดีตบาบิลอนเนียนได้ใช้เกียร์ "พรมวิเศษ" ในการเดินทางและขโมยทรัพย์สมบัติไปทั่วโลก ทั้งสามจึงตัดสินใจออกเดินทางตามรอยของกลุ่มบาบิลอนโร้กส์ต่อไป

สโตลเลน (Stolen)

เขาเป็นหัวหน้าบาบิลอนโร้กส์คนที่ 13 ซึ่งเป็นผู้สร้างเกียร์ "พรมวิเศษ" ชื่อของเขาถูกเอ่ยขึ้นในโน้ตที่วางไว้ที่พรมวิเศษตอนที่ดร.เอ็กแมนกางพรมออก

พ่อของเจ็ท

เชื่อว่าน่าจะเป็นหัวหน้าคนก่อนของบาบิลอนโร้กส์ เขาเป็นผู้ส่งต่อเรือเหาะและลูกบาศ์กใสให้กับเจ็ท ตัวของเขาปรากฏตัวในภาพเขียนที่อยู่ในห้องของเจ็ท (แต่เห็นไม่ชัด)

พ่อของเวฟ

เป็นช่างเครื่องให้บาบิลอนโร้กส์ ถูกเอ่ยถึงในคู่มือของเกม

การปรากฏตัวอื่นๆ

นอกเหนือจากโซนิคไรเดอร์สแล้ว ทั้งสามก็ปรากฏตัวในโซนิคริวัลส์ ในรูปแบบการ์ดสะสมคนละใบ และในโซนิคแอนเดอะซีเครทริงส์ เจ็ทก็ปรากฏตัวมาในฉากหลังในมินิเกมเกมหนึ่ง

เพลงประจำตัว

บาบิลอนโร้กส์ มีเพลงประจำตัวในเกมโซนิคไรเดอร์สในชื่อ "Catch Me If You Can" เล่นโดยวง Runblebee
มอม (สัตว์)

มอม เป็นสัตว์ในจินตนาการอย่างหนึ่งรูปร่างคล้ายราชสีห์ผสมมังกร มักปั้นเพื่อใช้ประดับสถานที

ลักษณะ

รูปร่างคล้ายราชสีห์ผสมมังกร ในทางศิลปะล้านนานั้นช่างปั้นบางครั้งก็ปั้นให้ดูคล้ายตุ๊กแก กิ้งก่า หรือค่าง ลักษณะของศิลปะนั้นได้รับอิทธิพลจากจีน ส่วนในศิลปะลาวและอีสานนั้น เชื่อว่า มอมเป็นสิงห์จำพวกหนึ่ง ช่างนิยมปั้นให้มีลักษณะคล้ายสิงห์ลำตัวยาวประดับราวบันได หรือปั้นคล้ายสุนัขขนาดใหญ่มีแผงคอและแผงหลัง และชาวอีสานถือว่ามอมเป็นสัตว์มงคลที่ปรากฏอยู่ในลายสักร่างกายของคนสมัยโบราณด้วย
จากภาพ เป็นผลงานปั้นปูนสด ของช่างชื่อ นายอดุลย์(ธัญ) อินทะศักดิ์ เป็นชาวจังหวัดเชียงใหม่ อ.สารภี ปัจจุบันเสียชีวิตแล้วและมีผู้สืบสานงานปั้นลักษณะนี้ในปัจจุบัน 2 คน คือ ลูกสาวและลูกชาย

ความเชื่อ

มอมเป็นสัตว์ที่มีฤทธิ์และอาคมเหนือมนุษย์แต่ไม่สามารถอยู่ในบรรลุได้ ทำให้ถูกสร้างเป็นปฏิมากรรมเฝ้าศาสนสถานเหมือนปฏิมากรรมอื่นๆ เพื่อสื่อให้เห็นความยึดติดที่ทำให้เพียงแต่อยู่ตามเทวสถาน ไม่สามารถบรรลุได้
รุ่งโรจน์ ไทยนิยม

ประวัติ

รุ่งโรจน์ ไทยนิยม เป็นคนพิการแต่กำเนิด บิดามารดาของเขาคือ พ.ต.ท.ชยานนท์ ไทยนิยม ซึ่งเป็นเลขาฯ ชมรมเทเบิลเทนนิสสำนักงานตำรวจแห่งชาติ กับ ปราณีต ไทยนิยม และเขามีพี่ชายชื่อ ศิรภพ ไทยนิยม ในวัยเด็ก รุ่งโรจน์มักถูกเพื่อนกลั่นแกล้งอยู่บ่อยครั้ง ต่อมา ผู้เป็นบิดาได้พาให้เขาได้พบกับ สุริยะ พ่วงสมบัติ มาเป็นผู้ดูแล ซึ่งในภายหลัง รุ่งโรจน์ได้เข้าแข่งขันในพาราลิมปิกฤดูร้อน 2008 แต่ไม่ได้รับเหรียญรางวัลในครั้งนั้น
ในการแข่งขันเทเบิลเทนนิสในพาราลิมปิกฤดูร้อน 2012 รุ่งโรจน์ซึ่งได้รับการจัดให้อยู่ในอันดับ 3 ของโลก เขาเป็นฝ่ายชนะ อเล็กซานเดอร์ เอซาอูรอฟ จากรัสเซีย 3-0 เกม ในรอบ 8 คนสุดท้าย จากนั้น รุ่งโรจน์เป็นฝ่ายชนะ ปีเตอร์ โรเซนไมเยอร์ จากเดนมาร์ก 3-2 เกม และในรอบชิงชนะเลิศ รุ่งโรจน์เป็นฝ่ายชนะ วาเรลา อัลวาโร จากสเปน ซึ่งเป็นมือหนึ่งของโลกด้วย 3-0 เกม ที่คะแนน 11-8, 11-8 และ 12-10  ที่ซึ่งเขาเป็นผู้ได้รับรางวัลเหรียญทองแรกของทีมชาติไทยในการแข่งขันพาราลิมปิกฤดูร้อน 2012
การถึงแก่อสัญกรรมของลี กวนยู

เหตุการณ์

เวลาทั้งหมดเป็นเวลามาตรฐานประเทศสิงคโปร์ (UTC+8:00)

นำร่างไปตั้งที่ศรีเทมาเส็ก

ครอบครัวลีได้นำร่างไปที่ศรีเทมาเส็ก ใกล้บริเวณทำเนียบประธานาธิบดีในวันที่ 23–25 มีนาคม พ.ศ. 2558

รัฐพิธีศพ

ร่างของลี กวนยูถูกนำออกจากทำเนียบนายกรัฐมนตรีไปยังอาคารรัฐสภา เมื่อเช้าของวันที่ 25 มีนาคม 2558 ทหารได้บรรเลงเพลง"โอลด์ แลง ซายน์" นำพิธี โดยมีประชาชนสองข้างทางยืนไว้อาลัยร้องตะโกนชื่อลี กวนยู พร้อมคำว่าขอบคุณ
ร่างของลี กวนยูจะตั้งอยู่ที่อาคารรัฐสภาในวันที่ 25-28 มีนาคม 2558 และเปิดให้ประชาชนเข้าเคารพศพเป็นเวลา 24 ชั่วโมง โดยมีขนส่งมลชนสิงคโปร์เปิดให้บริการเป็นเวลา 24 ชั่วโมงเพื่อให้บริการประชาชนที่จะเข้ามาเคารพศพ และยังเป็นครั้งแรกที่มีรถไฟฟ้าเปิดให้บริการ 24 ชั่วโมงในสิงคโปร์
พระนาคเสนเถระ

มิลินทปัญหา

เกือบเป็นหลักสากลที่ว่า ข้อความนี้ถูกนำไปขยายความโดยผู้เขียนท่านอื่น ตามแบบ คำถาม และ คำตอบ ที่ได้บันทึกไว้ในต้นฉบับที่เก่ากว่า บันทึกที่ตกทอดมาถึงปัจจุบันมีเนื้อหาที่ค่อนข้างยาวมีถ้อยคำที่อาจเชื่อได้ว่าได้รับการเพิ่มเติมโดยนักเขียนรุ่นหลัง ข้อความกล่าวว่า พระนาคเสนเถระ ศึกษาพระไตรปิฏกมาจาก พระกรีก ชื่อ พระธรรมรักขิต และได้พิจารณาด้วยวิปัสสนากัมมัฏฐานจนสำเร็จเป็นพระอรหันต์ได้โดยคำแนะนำของ พระธรรมรักขิต ในมิลินทปัญหายังกล่าวถึง พ่อของพระนาคเสนเถระ ซึ่งเป็นพราหมณ์ชื่อโสณุตตระพรามหณ์ พระอาจารย์โรหณะ และ พระอาจารย์อัสสคุตเถระ แห่งวัตถิยะเสนาสน์ มิลิทปัญหานั้นมี 17 วรรค และบทอุปมาอีก 1 วรรค แต่ละวรรคประกอบด้วย 10 ถึง 15 คำถาม

ตำนานของไทย

ระบุไว้ว่า พระแก้วมรกตสร้างขึ้นในปี พ.ศ. 500 โดยพระนาคเสนเถระ วัดอโศการาม กรุงปาฏลีบุตร ในแผ่นดินพระเจ้ามิลินท์ (เมนันเดอร์) และไม่มีประวัติอื่นใดของพระนาคเสนเถระอีกนอกจากในบันทึก มิลินทปัญหา

กิตติคุณ

พระนาคเสนเถระจัดเป็น 1 ใน 18 พระอรหันต์ รูปเคารพของท่านเป็นพระสงฆ์สูงอายุเกาหูด้วยไม้เพื่อเป็นสัญลักษณ์การทำให้บริสุทธิ์ของความรู้สึกของการได้ยิน สาวกของพระพุทธศาสนาควรหลีกเลี่ยงการฟังเรื่องไร้สาระซุบซิบและอื่นๆ เพื่อว่าพวกเขาจะพร้อมเสมอที่จะได้ยินความจริง
เอเชียแอตแลนติกแอร์ไลน์ส

ประวัติ

สายการบินเอเชียแอตแลนติกเริ่มปฏิบัติการบินเที่ยวแรกจากท่าอากาศยานสุวรรณภูมิมุ่งหน้าสู่ท่าอากาศยานนานาชาตินาริตะเมื่อวันที่ 19 สิงหาคม 2556 โดยสายการบินเอเชียแอตแลนติก ก่อตั้งจริงเป็นวันแรก 3 ธันวาคม 2556 ปัจจุบันมีจำนวนเที่ยวบินที่ผู้ใช้บริการอยู่เป็นจำนวนมากเรื่อยมาจนถึงปัจจุบันนี้
มีสายการบินเป็นการร่วมทุนระหว่างบริษัทตัวแทนท่องเที่ยวญี่ปุ่น H.I.S. และกลุ่มธุรกิจโรงแรมใบหยก 2 เขตราชเทวี กรุงเทพมหานคร ในปี พ.ศ. 2561 สายการบินได้ทำการบินไปยัง ภูเก็ต เสิ่นหยาง และ ซับโปโร และมีเที่ยวบินจากท่าอากาศยานสุวรรณภูมิไปยังท่าอากาศยานอู่ตะเภา ใช้สำหรับฝึกนักบิน

จุดหมายปลายทาง

เอเชียแอตแลนติกมุ่งหน้าสู่จุดหมายปลายทางต่อไปนี้
สนั่น สบายเมือง

ประวัติ

สนั่น สบายเมือง เกิดเมื่อวันที่ 17 กันยายน พ.ศ. 2478 เป็นบุตรของนายสงวน และนางบุญศรี สบายเมือง สำเร็จการศึกษาจากโรงเรียน พิบูลย์วิทยาการ โรงเรียนวิสุทธิศึกษา และปริญญาตรีกิตติมศักดิ์ ศิลปศาสตร์ สาขาการจัดการ มหาวิทยาลัยราชภัฏกำแพงเพชร สมรสกับนางพะยอม มีบุตร 4 คน หนึ่งในนั้นคือนางสุพรรณี ซึ่งสมรสกับนายอนันต์ ผลอำนวย ส.ส.กำแพงเพชรปัจจุบัน

งานการเมือง

อดีตเป็นสมาชิกสภาจังหวัด (พ.ศ. 2523 - 2527) ได้รับเลือกเป็นสมาชิกสภาผู้แทนราษฎรสมัยแรกในปี พ.ศ. 2535 และได้รับเลือกตั้งอีกครั้งในปี พ.ศ. 2538 ต่อมา พ.ศ. 2544 ลงเลือกตั้งในสังกัดพรรคไทยรักไทย ได้รับเลือกตั้งต่อกันมาอีก 2 สมัย หลังจากการรัฐประหาร 19 กันยายน พ.ศ. 2549 นายสนั่นวางมือจากการลงสมัคร ส.ส. แต่ยังเข้าร่วมเป็นรองประธานคณะกรรมการส่งเสริมความเป็นประชาธิปไตยในพรรคพรรคเพื่อไทยในปี พ.ศ. 2551 และยังให้การสนับสนุนผู้สมัครสมาชิกสภาผู้แทนราษฎรของพรรคเพื่อไทยในการเลือกตั้งปี พ.ศ. 2554
ตี๋อิง

ชีวิตส่วนตัว

ตี๋อิงสมรสกับ ซุนเผิง ซึ่งเป็นนักแสดงด้วยกันเมื่อ ค.ศ. 1998 และมีบุตรชายด้วยกันคือ An Tso Sun เมื่อ ค.ศ. 2000 ก่อนจะหย่าร้างกันใน ค.ศ. 2003 และกลับมาสมรสกันใหม่ใน ค.ศ. 2007
ขั้นตอนวิธีของชไตน์เฮาส์ จอห์นสันและทร็อทเทอร์

ประสิทธิภาพการทำงาน

ขั้นตอนวิธีนี้มีเวลาในการทำงานเป็น Θ(n!) เมื่อ n คือจำนวนตัวเลขที่ต้องการหาวิธีการเรียงสับเปลี่ยน เนื่องจากจำนวนวิธีการเรียงสับเปลี่ยนคือ n! เพราะฉะนั้นการใช้ขั้นตอนวิธีในการแจกแจงวิธีการเรียงสับเปลี่ยนจึงต้องใช้ n! ด้วย

ตัวอย่างการประยุกต์ใช้งาน

ในปริศนาควีนแปดตัวสามารถนำขั้นตอนวิธีนี้ไปใช้ในการเลือกตำแหน่งการวางควีน เนื่องจากควีนไม่สามารถอยู่ในแถวหรือหลักเดียวกันได้มากกว่าหนึ่งตัว จึงไม่ทำให้เกิดเลขซ้ำกัน การใช้วิธีการเรียงสับเปลี่ยนจึงเป็นทางเลือกหนึ่งสำหรับการแก้ปัญหาประเภทนี้
เกมไพ่

เกมการ์ดชนิดอื่น ที่ใช้ไพ่ลักษณะต่างหาก

การ์ดมักจะมีขนาดคล้ายไพ่ แต่มีลวดลายเฉพาะเป็นของตนเอง บางครั้งผู้เล่นจะต้องใช้สนาม (field) สำหรับวางการ์ดลงในตำแหน่งต่างๆ
เกมการ์ดแบ่งได้เป็น 2 ประเภทหลักๆ
อุทยานุสรณ์โชวะ

รัฐอุทยานแห่งชาติพระราชานุสรณ์โชวะ (ญี่ปุ่น: 国営昭和記念公園 โคะกุเอ โชวะ คิเน็ง โคเอ็ง  อังกฤษ: Showa Memorial Park) เป็นรัฐอุทยานแห่งชาติ ในเมืองอะกิชิมะและทะชิกะวะ ของมหานครโตเกียว ประเทศญี่ปุ่น มีค่าผ่านประตู 410 เยน ผู้เข้าชมสามารถเช้าจักรยานภายในสวนได้ด้วย ซึ่งมีเส้นทางปั่นจักรยานความยาวรวมกว่า 11 กิโลเมตรในกรณีแวะทุกจุด สถานีรถไฟที่ใกล้ที่สุดคือสถานีรถไฟนิชิ-ทะชิกะวะ ของ JR สายโอะเมะ
อุทยานุสรณ์โชวะถูกสร้างขึ้นในปี ค.ศ. 1983 เพื่อเป็นส่วนหนึ่งของงานเฉลิมฉลองพระราชพิธีกาญจนาภิเษกของสมเด็จพระจักรพรรดิฮิโระฮิโตะ มีพิพิธพัณฑ์เฉลิมพระเกียรติจักรพรรดิโชวะอยู่ภายในรัฐอุทยาน